paragraph_text: Tijekom početnih godina istraživanja gena i molekula DNK, geni su bili zamišljeni kao kontinuirani segmenti unutar duge dvostruke uzvojnice molekula DNK. Ta se slika strukture gene promijenila nakon otkrića Robertsa i Sharpa, koji su neovisno jedan od drugoga 1977.g. otkrili da geni mogu biti diskontinuirani, tj. da određeni gen može biti prisutan u genetičkom materijalu (DNK) kao nekoliko znatno odvojenih segmenata.